จากการศึกษาวิจัยที่โรงพยาบาลจุฬาลงกรณ์ในเด็กที่มีอายุน้อยกว่า 5 ปี เข้ารับการรักษาด้วยโรคระบบทางเดินหายใจ พบว่า มีสาเหตุจากไข้หวัดใหญ่ประมาณร้อยละ 10 และมีอัตราการเสียชีวิตน้อยมาก ซึ่งผู้เสียชีวิตส่วนใหญ่มักเป็นกลุ่มผู้ที่มีภูมิต้านทานต่ำ กลุ่มเด็กอายุต่ำกว่า 5 ปี ที่มีโรคปอดเรื้อรัง และกลุ่มผู้สูงอายุ รวมถึงผู้ป่วยที่มีโรคพื้นฐานเดิมอยู่แล้ว เช่นโรคปอดอาจทำให้เกิดอาการแทรกซ้อนรุนแรงได้"โรคไข้หวัดใหญ่ไม่ใช่โรคที่น่ากลัวสำหรับคนหนุ่มสาวที่มีร่างกายแข็งแรง เพราะสามารถป้องกันได้ด้วยการปฏิบัติตนทางด้านสุขอนามัย และหายได้เอง โดยปกติประเทศไทยมีการระบาดในช่วงฤดูฝน และลดลงเมื่อจบฤดูหนาว แต่อาจด้วยปีนี้มีฤดูฝนและฤดูหนาวที่ยาวนาน จึงทำให้มีผู้ป่วยมากประกอบกับขณะนี้เรามีการเฝ้าระวังผู้ป่วยไข้หวัดนก ทำให้มีการตรวจผู้ป่วยที่เสียชีวิต และพบว่าผู้เสียชีวิตที่เฝ้าระวังเสียชีวิตจากไข้หวัดใหญ่ ซึ่งแท้จริงแล้วเป็นอัตราการเสียชีวิตมีเป็นปกติทุกปี ประชาชนจึงไม่ต้องตื่นตระหนก"ปัจจุบันโรคไข้หวัดใหญ่สามารถป้องกันโดยการฉีดวัคซีน ทั้งนี้จากการถอดรหัสพันธุกรรมสายพันธุ์ไวรัสที่มีการระบาดในประเทศไทยกับพันธุกรรม สายพันธุ์ของวัคซีน พบว่ามีความเหมือนกันสูงมาก จึงเป็นการยืนยันว่าวัคซีนสามารถป้องกันการเกิดโรคได้ดี แต่ทั้งนี้ขั้นตอนการผลิตวัคซีนที่มีอยู่ในขณะนี้ ต้องใช้ไข่ที่ปราศจากเชื้อ จากไก่ที่ได้รับการเลี้ยงในภาวะปลอดเชื้อ เป็นเหตุผลที่ทำให้การผลิตวัคซีนทำได้อย่างจำกัด และต้องกระจายไปทั่วโลก
สาเหตุจากไข้หวัดใหญ่ประมาณกี่เปอร์เซ็นต์ 
10